2. pielikums

|  |  |  |
| --- | --- | --- |
|  | **Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām** |  |
|  | **Latvijas Nacionālais arhīvs** |  |
|  | *Ministrijas vai citas centrālās valsts iestādes nosaukums* |  |

|  |  |  |  |  |  |
| --- | --- | --- | --- | --- | --- |
|  | | Dokumentāro liecību izstāde “Ir Latvija. Ir Latvija brīva” (“100 dokumenti un 100 fotogrāfijas”) | |  | |
|  | | Norises laiks 2020. – 2021. gads | |  | |
| **1.** **Īss pasākuma apraksts** | | Pasākums atbilst programmas virsmērķim:  Latvijas iedzīvotāju zināšanas un izpratne par valsts rašanos un attīstības vēsturi un to izpausmes programmas mērķa grupu segmentos;  Latvijas valsts simtgades pasākumu programmas noslēgumā, atzīmējot Latvijas valsts atzīšanas *de iure* simtgadi 2021. gada 26. janvārī, Latvijas Nacionālais arhīvs sagatavojis dokumentāro liecību izstādi “Ir Latvija. Ir Latvija brīva” (“100 dokumenti un 100 fotogrāfijas”). Dokumentāro liecību izstāde no LNA fondiem sniedz iespēju plašam interesentu lokam iepazīties ar būtisku Latvijas valsts kultūrmantojuma un kolektīvās atmiņas daļu, Latvijas tautai un valstij nozīmīgām dokumentārām liecībām.  Izstādē apskatāmie Latvijas Nacionālajā arhīva fondos uzkrātie dokumenti ir mūsu valsts tapšanas, neatkarīgas pastāvēšanas, Latvijas Republikas *de iure* statusa uzturēšanas (okupācijas gados), latviešu tautas Trešās Atmodas un valsts neatkarības atjaunošanas liecības.  Izstāde sniedz ieskatu mūsu valsts sarežģītajā vēsturē, jo 100 gadu laikā tikai nepilnus 50 gadus tā bijusi neatkarīga.  Gan valsts tapšana, gan tās neatkarības atjaunošana bija sarežģīts process, kas nebūtu bijis iespējams bez latviešu nācijas pašnoteikšanās tiesību īstenošanas, Latvijas iedzīvotāju gribas izveidot, aizstāvēt un attīstīt savu valsti, pēc ilgiem gadu desmitiem – atjaunot tās neatkarību. Baltijas valstu neatkarības atjaunošanas jautājuma uzturēšanai, kas ilga vairāk nekā 50 gadus, starptautiskajā politikā un diplomātijā un starptautiskajās tiesībās nebija precedenta. Svinot mūsu valsts simtgadi, mēs atzīmējam arī ar valsts neatkarības atjaunošanu saistīto notikumu trīsdesmitgades.  Izstāde iepazīstina arī ar Latvijas valsts otrā neatkarības laikmeta dokumentārām liecībām, kas saistītas ar nozīmīgākajiem notikumiem Latvijas neatkarības neatgriezeniskā nodrošināšanā un integrācijā Rietumu politiskajās un ekonomiskajās struktūrās, tādējādi nodrošinot stabilas valsts pastāvēšanas garantijas.  LNA Izstāde vienkopus parāda ļoti daudzveidīgu un plašu LNA fondos uzkrāto dokumentu klāstu, kas ļauj izstādes apmeklētājiem iepazīt Latvijas vēstures nozīmīgākos notikumus tās valstiskuma gadsimta garumā.  Pasākums atbilst šādiem Latvijas valsts simtgades svinību mērķiem:  stiprināt valstiskuma apziņu, aktualizēt Latvijas valstiskuma vēsturi, godinot valsts dibinātājus un atjaunotājus, pieminot notikumus, kas ietekmējuši Latvijas valsts izveidi un atjaunošanu, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu;  apliecināt Latvijas kā nacionālas un eiropeiskas 21. gadsimta valsts vērtības;  cildināt Latvijas kultūras;  modināt sabiedrībā atbildības ētiku, atbildības uzņemšanos par sevi, savu ģimeni, kopienu un valsti;  stiprināt jauniešu radošo iniciatīvu un piederības sajūtu Latvijai;  vēstīt par Latviju kā aktīvu un atbildīgu starptautisko un starpkultūru attiecību veidotāju. | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | Izstāde sadarbībā ar Rīgas Sv. Pētera baznīcas pārvaldi atklāta Sv. Pētera baznīcā 2020. gada novembrī.  <https://peterbaznica.riga.lv/lv/jaunumi/izstade-ir-latvija-ir-latvija-briva/>  <https://lv100.lv/jaunumi/sv-petera-baznica-skatama-izstade-ir-latvija-ir-latvija-briva/>  <https://www.diena.lv/raksts/kd/zinas/rigas-sv.-petera-baznica-skatama-izstade-_ir-latvija.-ir-latvija-briva_-14253309>  <https://www.delfi.lv/kultura/news/culturenvironment/sv-petera-baznica-skatama-izstade-ir-latvija-ir-latvija-briva.d?id=52740918>  Izstādi "Ir Latvija. Ir Latvija brīva" 2021. gadā plānots eksponēt Igaunijā un Lietuvā, eksponēšanas laiki tiks precizēti, vadoties pēc epidemioloģiskās situācijas.  Pasākuma mērķauditorijas atbilstoši Latvijas simtgades svinību plānošanas dokumentos definētajām:  ģimenes ar bērniem;  jaunieši;  seniori;  Latvijas mazākumtautību iedzīvotāji;  Latvijas reģionu iedzīvotāji;  tautieši ārvalstīs;  ārvalstu viesi;  cits. | |
| **3. Pasākumu rezultātu ilgtspēja/paliekošā vērtība** | | LNA dokumentāro liecību izstāde “Ir Latvija. Ir Latvija brīva” dod iespēju uzzināt vairāk par Latvijas valsts tapšanas un atjaunošanas vēsturi. Apliecinot, ka tāpat kā Latvijas valstu izveidošanās arī tās valstiskuma atjaunošana nav nejaušība, bet likumsakarība.  Izstādē izmantotais daudzveidīgs dokumentāro liecību klāsts un vizuālie risinājumi, padara to saistošu dažādām apmeklētāju auditorijām. Piedāvājot iespēju Latvijas un ārvalstu apmeklētājiem padziļināti izprast Latvijas valstiskuma būtību un tapšanas vēsturi, parādot mūsu kā tautas uzvaras un zaudējumus, gribu un gatavību aizstāvēt savu valsti, okupācijas varu nodarītos zaudējumus, Latvijas valstiskās neatkarības atgūšanu, kā arī sekmēs interesi par mūsu bagāto kultūrvēsturisko mantojumu un tā saglabāšanu.  Pasākumā identificēto paliekošo vērtību veidi:  radītas jaunas zināšanas, priekšstati un izpratne par Latvijas valstiskuma atjaunošanu, nozīmīgākajiem vēstures pagrieziena punktiem šajā ceļā, kā arī starptautiskās sadarbības nozīmi;  attīstīta piederības sajūta Latvijas valstij un dzīves vietai;  attīstīta vienotības apziņa ar savu tautu, kopienu;  nostiprināts lepnums par Latvijas valsti;  radīta jauna kultūras pieredze un emocijas;  ieguldījums valsts tēla popularizēšanā un atpazīstamības veicināšanā ārvalstīs. | |
| **4.Pasākuma īstenošanai izmantotais valsts budžeta finansējuma apmērs** | | Izlietots valsts finansējums **12 000** **EUR**,  budžeta programma 21.00.00 Kultūras mantojums. | |