2. pielikums

**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  | Valsts prezidenta kanceleja |  |
|  | (ministrijas vai citas centrālās valsts iestādes nosaukums) |  |

|  |  |  |  |  |  |
| --- | --- | --- | --- | --- | --- |
|  | | Augstāko Latvijas valsts apbalvojumu pasniegšana – 2018.gada 18.novembris | |  | |
|  | | (pasākuma nosaukums un pilnais norises laiks) | |  | |
| **1.** **Īss pasākuma apraksts** | | Triju Zvaigžņu ordenis (ordeņa devīze "Caur ērkšķiem uz zvaigznēm") ir visaugstākais valsts apbalvojums, ar to apbalvo par sevišķiem nopelniem Tēvijas labā - tie var būt nopelni valsts, pašvaldības, sabiedriskajā, izglītības, zinātnes, kultūras, sporta vai saimnieciskajā darbā. Ar Viestura ordeni (ordeņa devīze "Esiet stipri un cīnieties") apbalvo par sevišķiem militāriem nopelniem, kā arī par sevišķiem nopelniem valsts neatkarības aizstāvēšanā, valsts drošības un sabiedriskās kārtības uzturēšanā un nostiprināšanā, valsts robežas apsargāšanā. Ar Atzinības krustu (ordeņa devīze "Godaprāta ļaudīm") apbalvo par izcilu Tēvijas mīlestību un par sevišķiem nopelniem valsts, sabiedriskajā, kultūras, zinātnes, sporta un izglītības darbā. Par nopelniem uzskatāma uzcītīga un uzticīga kalpošana valsts vai pašvaldības dienestā, priekšzīmīga un godīga darba izpilde, ikviena sabiedriska kalpošana, tautas gara, pašdarbības un saimniecisko spēku attīstīšana. Saskaņā ar Valsts apbalvojumu likumā noteikto Valsts apbalvojumus pasniedz Valsts prezidents saistībā ar šādiem Latvijas valstij nozīmīgiem notikumiem: Latvijas Republikas Neatkarības atjaunošanas dienu - 4.maijā, Lāčplēša dienu - 11.novembrī, Latvijas Republikas proklamēšanas dienu - 18.novembrī.  Pasākums atbilst Latvijas valsts simtgades programmas virsmērķim - sabiedrības politiskās un kultūras līdzdalības rādītāji un to izpausmes programmas mērķa grupu segmentos un izpildīja vairākus no Latvijas valsts simtgades svinību mērķiem:   * apliecināt Latvijas kā nacionālas un eiropeiskas 21. gadsimta valsts vērtības; * daudzināt Latvijas cilvēku talantus, izcilību, uzņēmīgumu un sasniegumus; * modināt sabiedrībā atbildības ētiku, atbildības uzņemšanos par sevi, savu ģimeni, kopienu un valsti; | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | Tiešā mērķauditorija:  Valsts prezidenta lūgtie viesi (~ 300 personas) un mediju pārstāvji.  Netiešā mērķauditorija:  Latvijas sabiedrības daļa, kas bija Latvijas Televīzijas skatītāji, kā arī citi sabiedriskie mediji, kuros tika atspoguļota pasākuma norise, lietotāji.  Tajā skaitā Latvijas simtgades svinību plānošanas dokumentos definētās mērķauditorijas, piemēram, seniori, Latvijas mazākumtautību iedzīvotāji, Latvijas reģionu iedzīvotāji, tautieši ārvalstīs, cilvēki ar īpašām vajadzībām, ārvalstu viesi un citi. | |
| **3. Pasākumu rezultātu ilgtspēja/paliekošā vērtība** | | Valsts apbalvojumu piešķiršana ir valstisks novērtējums tās cilvēku devumam valsts attīstībai un izaugsmei. Pasākums stiprināja piederības sajūtu valstij un mīlestību pret Latvijas zemi. Valstiski svarīgākais pasākums tika atspoguļots medijos un būs pieejams Latvijas Valsts kinofotofonodokumentu arhīvā kā paliekoša vērtība nākamajām paaudzēm.  Svinīgajā ceremonijā tika daudzināti Latvijas cilvēki - dažādu profesiju pārstāvju talanti, izcilība, uzņēmīgums, mērķtiecība un sasniegumi gan valsts, gan starptautiskā mērogā. Šie cilvēki ar savu ikdienas darbu veido mūsu valsts tagadni, liekot stingrus pamatus Latvijas izaugsmei, iedvesmojot līdzcilvēkus, it īpaši jauno paaudzi.  Šis pasākums radīja paliekošas 21. gadsimta Latvijas vērtības, simbolus un jaunrades darbus. | |
| **4.Pasākuma īstenošanai izmantotais valsts budžeta finansējuma apmērs** | | 47 701 | |