**Pārskats par pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |
| --- |
| **Zemkopības ministrija** |
| (ministrijas vai citas centrālās valsts iestādes nosaukums) |

|  |
| --- |
| **Starptautisks pasākums “Miera maize” 2018. gada 26.-28. septembrī** |
| (pasākuma nosaukums un pilnais norises laiks) |

|  |  |
| --- | --- |
| **1.** **Īss pasākuma apraksts** | Projektu "Miera maize" 2014. gadā iniciēja Vācija, kad Eiropa svinēja 25 gadus kopš Berlīnes mūra un dzelzs priekškara krišanas, un tajā piedalās valstis, kuras aukstā kara laikā dzīvoja aiz dzelzs priekškara. Šis iniciatīvas mērķis ir uzsvērt, ka miers un valstu vienotība ir galvenie priekšnoteikumi, lai veicinātu Eiropas attīstību, īpaši ilgtspējīgas lauksaimniecības jomā. 2018. gadā pasākums notika 5. reizi, un, atzīmējot abu valstu simtgadi, to kopīgi rīkoja Latvija un Igaunija.  Pasākuma ietvaros Igaunijā, Sangastē, norisinājās konference “Reģionālā un starptautiskā sadarbība: vietējais kļūst globāls” (“*Regional and International Cooperation: Local is Global”*), kurā dalībnieki - lauksaimniecības nozares politikas veidotāji un nevalstisko organizāciju pārstāvji - diskutēja par sadarbības lomu gan nacionālajā, gan reģionālajā attīstībā.  Latvijas puses aktivitātes aizsākās ar atceres brīdi “Baltijas ceļam” uz Latvijas – Igaunijas robežas, Unguriņi – Lilli robežpunktā, kur par godu “Baltijas ceļam” ir izveidota piemiņas zīme. Baltijas valstu delegāciju vadītāji uz robežas iestādīja trīs ozolus kā simbolu Baltijas valstu vienotībai. Pēc tam Naukšēnu novada Ķoņu dzirnavās pasākuma dalībnieki tika iepazīstināti ar latviešu tradicionālās rudzu maizes stāstu, kā arī piedalījās “Miera maizes” cepšanā, kurā tika izmantoti rudzi, kas izaudzēti visās projektā iesaistītajās valstīs. |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | Tiešā pasākuma mērķauditorija – ārvalstu viesi. Pasākumā piedalījās lauksaimniecības politikas veidotāji un nevalstisko organizāciju pārstāvji no 13 valstīm (Vācijas, Ungārijas, Bulgārijas, Polijas, Slovēnijas, Slovākijas, Čehijas, Lietuvas, Rumānijas, Igaunijas, Latvijas, kā arī īpašie viesi no Somijas un Ukrainas), kopā 85 dalībnieki.  Pasākuma norise atspoguļota projekta “Miera maize” mājaslapā: <https://friedensbrot.eu/en/regional-and-international-cooperation-local-is-global/> |
| **3. Pasākumu rezultātu ilgtspēja/paliekošā vērtība** | Pasākums ir radījis zināšanas, priekšstatus un izpratni par Baltijas valstu, īpaši Latvijas un Igaunijas ciešo sadarbību gan pagātnē, gan šobrīd, akcentējot “Baltijas ceļa” nozīmīgumu valstu neatkarības centienos.  Tāpat arī šis pasākums deva ieguldījumu Latvijas tēla popularizēšanā ārvalstīs lauksaimniecības nozares politikas veidotāju un ekspertu  Pasākuma noslēgumā Latvija un Igaunija pasākuma “Miera maizes” stafeti simboliski nodeva Lietuvai, lai to organizētu 2019. gadā. |
| **4.Pasākuma īstenošanai izmantotais valsts budžeta finansējuma apmērs** | Latvijas puses finansējums šim pasākumam bija EUR 13 335, kas no Zemkopības ministrijas tehniskā atbalsta tika piešķirti Latvijas Lauku konsultāciju un izglītības centram pasākuma organizēšanai. |