2. pielikums

**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  | Aizsardzības ministrija/Nacionālie bruņotie spēki |  |
|  | (ministrijas vai citas centrālās valsts iestādes nosaukums) |  |

|  |  |  |  |  |  |
| --- | --- | --- | --- | --- | --- |
|  | | Nacionālo bruņoto spēku militārās parādes 11. un 18.novembrī Rīgā, 4.maijā reģionos (2016-2021) | |  | |
|  | | (pasākuma nosaukums un pilnais norises laiks) | |  | |
| **1.** **Īss pasākuma apraksts** | | Nacionālo bruņoto spēku militārās parādes par godu simtgadei notika 2017.-2019.gada 11. un 18.novembrī Rīgā, bet 4.maijā Liepājā, Madonā, Jēkabpilī. Savukārt 2020.gadā plānotās militārās parādes tika atceltas.  2017.gadā tika organizētas tradicionālās militārās parādes Rīgā 11. un 18.novembrī, kā arī 4.maija parāde Liepājā un tajās piedalījās vairāki simti karavīru, kā arī pirmoreiz bija plaši pārstāvēti sabiedroto karavīri. Līdzīgi noritēja arī parāde Madonā 2018.gada 4.maijā.  2018.gada 11.novembrī tradicionālajā parādē pie Brīvības pieminekļa piedalījās NBS un Zemessardzes vienības, kā arī Valsts robežsardzes, Valsts policijas un Valsts ugunsdzēsības un glābšanas dienesta vienības.  2018.gada 18.novembra parādē piedalījās aptuveni 1700 karavīru, zemessargu, robežsargu, policistu, ugunsdzēsēju un jaunsargu, kā arī sabiedroto karavīri. Parādi komandēja Zemessardzes komandieris brigādes ģenerālis Ainārs Ozoliņš. Pirmo reizi parādē tika pārstāvēts katrs Zemessardzes bataljons un Jaunsardzes pieci novadi – parādē piedalījās 138 jaunsargi no Kurzemes, Zemgales, Vidzemes un Latgales, un tas ir līdz šim lielākais jaunsargu skaits, kas piedalījies militārajā parādē.  Militārajā parādē piedalījās vēsturiskā Latvijas armijas vienība, kas izveidota no Štāba bataljona karavīriem par godu Latvijas valsts neatkarības proklamēšanas 100.gadadienai. Vienība piedalījās parādē ar 1891/1930. gada parauga “Mosin-Nagan” 7.66 mm šautenēm un “Mauzer” sistēmas M98K 7.92 mm karabīnēm.  2019.gadā 4.maija parāde notika Jēkabpilī, kur piedalījās ap 700 karavīru un zemessargu, iekšlietu dienestu pārstāvju un sabiedroto karavīru.  2019.gada 11.novembrī NBS parāde pirmo reizi vēsturē notika 11.novembra krastmalā, tā turpinājās ar gājienu/ tautas gājienu pāri Akmens tiltam un noslēdzās pie Latvijas Nacionālās bibliotēkas, lai izceltu vēsturiskos notikumus Bermontiādes laikā 1919.gada novembrī. Gājienā piedalījās ap 500 karavīru un līdz 5000 iedzīvotāju.  2019.gada 18.novembra parādē piedalījās aptuveni 1500 karavīru, zemessargu, robežsargu, policistu, ugunsdzēsēju un jaunsargu, kā arī sabiedroto karavīri. Pirmo reizi parādē soļoja Nodrošinājuma pavēlniecības vienība. Parādi komandēja Sauszemes spēku Mehanizētās kājnieku brigādes komandieris pulkvedis Sandris Gaugers. Par godu Latvijas armijas simtgadei parādi noslēdza līdz šim vērienīgākie NBS, sabiedroto un iekšlietu dienestu militārās tehnikas demonstrējumi.  2020.gadā Rīgā 11. un 18.novembrī plānotās parādes, kā arī Latgales atbrīvošanas simtgadei veltītā 4.maija parāde Daugavpilī tika atcelta epidemioloģiskās situācijas dēļ. Parāde Daugavpilī, uzmanīgi sekojot līdzi epidemioloģiskās situācijas attīstībai, pagaidām tiek plānota 2021. vai 2022.gada 4.maijā.  Latvijas valsts simtgades svinību mērķi:   1. stiprināt valstiskuma apziņu, aktualizēt Latvijas valstiskuma vēsturi, godinot valsts dibinātājus un pieminot notikumus, kas ietekmējuši Latvijas valsts izveidi, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu; 2. daudzināt Latvijas cilvēku talantus, izcilību, uzņēmīgumu un sasniegumus; 3. modināt sabiedrībā atbildības ētiku, atbildības uzņemšanos par sevi, savu ģimeni, kopienu un valsti; 4. vēstīt par Latviju kā aktīvu un atbildīgu starptautisko un starpkultūru attiecību veidotāju.   Šajā sadaļā norādāma informācija par konkrētā pasākumu atbilstību kādam no programmas virsmērķim pakārtotajiem politikas rezultātiem:   1. Latvijas iedzīvotāju attieksme pret valsti un to izpausmes programmas mērķa grupu segmentos; 2. Latvijas iedzīvotāju zināšanas un izpratne par valsts rašanos un attīstības vēsturi un to izpausmes programmas mērķa grupu segmentos; 3. Sabiedrības politiskās un kultūras līdzdalības rādītāji un to izpausmes programmas mērķa grupu segmentos. | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | Visi Latvijas iedzīvotāji, ārvalstu viesi, tūristi. Parādes tradicionāli vēroja vairāki tūkstoši iedzīvotāju un tās tika tiešraidē translētas medijos, sasniedzot vēl tūkstošiem Latvijas iedzīvotāju.  Mērķauditorijas kategorijas, kas atbilst Latvijas simtgades svinību plānošanas dokumentos definētajām:   * bērni, ģimenes ar bērniem; * jaunieši; * seniori; * Latvijas mazākumtautību iedzīvotāji; * Latvijas reģionu iedzīvotāji; * cilvēki ar īpašām vajadzībām; * ārvalstu viesi. | |
| **3. Pasākumu rezultātu ilgtspēja/paliekošā vērtība** | | Patriotisma celšana sabiedrībā, karavīru tradīciju un vērtību izcelšana. Gājienu pāri Akmens tiltam 11.novembrī iecerēts turpināt kā jaunu tradīciju turpmākajos gados.  Kategorijas, pret kurām savus rezultātus kartē/grupē pārskatu iesniedzēji:   * attīstīta piederības sajūta Latvijas valstij un dzīves vietai; * attīstīta vienotības apziņa ar savu tautu, kopienu; * nostiprināts lepnums par Latvijas valsti; * nostiprināta drošības sajūta Latvijā; * radīta jauna kultūras pieredze un emocijas; * radītas jaunas tradīcijas; * ieguldījums valsts tēla popularizēšanā un atpazīstamības veicināšanā ārvalstīs. | |
| **4.Pasākuma īstenošanai izmantotais valsts budžeta finansējuma apmērs** | | 2017.gads – 87 110.89 EUR  2018.gads – 117 989.00 EUR  2019.gads – 194 508.00 EUR  2020.gads – 0.00 EUR (parādes tika atceltas epidemioloģiskās situācijas dēļ)  KOPĀ – 399 607.89 EUR | |