**Pārskats par Latvijas valsts simtgades pasākumu plāna 2017.–2018. gadam īstenošanai piešķirtā valsts budžeta finansējuma izlietojumu 2017.–2018. gadā**

|  |  |  |
| --- | --- | --- |
|  | **Nacionālais kino centrs** |  |
|  | (ministrijas vai citas centrālās valsts iestādes nosaukums) |  |

|  |  |  |
| --- | --- | --- |
|  | **Latvijas valsts simtgadei īpaši veidota 16 filmu programma *Latvijas filmas Latvijas simtgadei*. Filmu pirmizrādes 2017.-2019. Programmas turpinājums – 4 filmu izveide jaunatnes un bērnu auditorijai *Latvijas filmas Latvijas nākotnei*.** |  |
|  | (pasākuma nosaukums un pilnais norises laiks) |  |

**I. Pasākuma saturiskais pārskats**

|  |  |
| --- | --- |
| **1.** **Pasākuma mērķis** | Latvijas Republikas simtgadei veltītu **augstvērtīgu, žanriski daudzveidīgu un sabiedriski nozīmīgu filmu izveide** ar mērķi aktualizēt Latvijas vēstures, valstiskuma un nacionālās identitātes tēmas, stiprinot **visplašākajā auditorijā izpratni par nacionālo identitāti un Latvijas valsts attīstību**. Jaunatnes un bērnu auditorijai veltītu filmu izveide - *Latvijas filmas Latvijas nākotnei*.  Filmas paredzētas visplašākajai auditorijai, piedāvājot žanrisko un tematisko dažādību. Īpašs akcents - jaunatnes un bērnu auditorija, kā nākotnes Latvijas veidotāji. |
| **2.** **Īstenoto aktivitāšu apraksts un laika grafiks** | Programma *Latvijas filmas Latvijas simtgadei* spēj uzrunāt, iesaistīt un saliedēt lielu skaitu Latvijas iedzīvotāju un tautiešu ārvalstī.  Programma *Latvijas filmas Latvijas simtgadei*  rada un uztur valsts svētku sajūtu.  Programma *Latvijas filmas Latvijas simtgadei* rod aizsākumu un inovatīvu risinājumu Latvijas valsts simtgades svinību laikā un nostiprinās kā paliekoša vērtība un tradīcija.  Simtgades filmu programma stāsta Latvijas stāstu, dod ieguldījumu Latvijas tēla veidošanā.  Programmas turpinājums – četru filmu izveide *Latvijas filmas Latvijas nākotnei* nodrošina svētku turpinājuma sajūtu un kontinuitāti, akcentējot komunikāciju ar bērnu un jaunatnes auditoriju.    Kino kā viens no visietekmīgākajiem masu medijiem un komunikatīvajiem instrumentiem spēj nodrošināt visus augstākminētos kritērijus. Filmas, kas radītas LV100 programmas ietvaros, uzrunāja lielu skaitu Latvijas iedzīvotāju un tautiešu ārzemēs, tās tika izrādītas starptautiskos festivālos un pasākumos, dodot ieguldījumu Latvijas tēla veidošanā un stāstot Latvijas stāstu. Tās piedāvāja aizsākumu un inovatīvu risinājumu gan skatītājus uzrunājošu filmu veidošanā, gan filmu izplatīšanā un komunikācijā, izmantojot komunikācijas un filmu distribūcijas stratēģijas.  Filmu projekti tika atlasīti vairākās konkursa kārtās no 2014.-2015. gadam. Konkurss par atbalstu filmu ražošanai noslēdzās 2015. gada decembrī. Programmas pirmā filma “Vectēvs, kas bīstamāks par datoru” piedzīvoja pirmizrādi 2017. gada augustā, programmas noslēdzošā filma „1906“ tika pirmizrādīta 2019. gada martā. Filmu aktīvais demonstrēšanas periods kinoteātros bija 2017.-2019. gadā, bet filmu izrādīšana turpinās  arī šobrīd dažādos kanālos un platformās (televīzijās, portālā *filmas.lv*, straumēšanas platformās *shortcut/lv*, *LMT straume* u.c.) |
| **3.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | Filmu programma tika plānota ar mērķi sasniegt maksimāli daudz skatītāju Latvijā. Viens no programmas mērķiem - uzrunāt arī ģimenes auditoriju daļu, veidojot šīs filmas kā piedāvājumu dažādu paaudžu skatītājiem – ģimenēm. Programma sasniedza šos mērķus, kā arī aptvēra ļoti dažādas auditorijas grupas Latvijā un ārvalstīs, kas bija iespējams programmas dizaina, filmu tematikas, to dažādības, kā arī veiksmīgu īstenoto komunikācijas un izplatīšanas stratēģiju dēļ.  Sasniegtā auditorija:  Bērni, jaunieši, ģimenes ar bērniem; seniori; Latvijas mazākumtautību iedzīvotāji, tautieši ārvalstīs, cilvēki ar īpašām vajadzībām, ārvalstu viesi, cits – profesionālā auditorija un skatītāji ārvalstīs.  Lielākais skatītāju skaits **kinoteātros** Simtgades filmu vidū - spēlfilmām “Homo Novus” (rež.Anna Viduleja) – 97 247, “Vectēvs, kas bīstamāks par datoru” (rež. Varis Brasla) – 77 973 (2017.un 2018.gadā),  “Bille” (rež. Ināra Kolmane) – 60 972, “Paradīze 89” (rež.Madara Dišlere) – 58 139, “Tēvs Nakts” (rež. Dāvis Sīmanis) – 45 614, kā arī  pilnmetrāžas animācijas filmām “Jēkabs, Mimmi un runājošie suņi” (rež.Edmunds Jansons) – 28 926 un “Saule brauca debesīs”(rež. Roze Stiebra) – 14 409.  2017.gadā “Vectēvs, kas bīstamāks par datoru” kļuva par gada otro skatītāko filmu Latvijas kinoteātros, 2018.gadā piecas Latvijas filmas iekļuva gada populārāko filmu izlasē, veiksmīgi izturot konkurenci ar Holivudas filmām.  Filmu izrādīšana kinoteātros turpinājās arī 2019. un turpmākajos gados. Simtgades filmu programmas sasniegumi auditorijas ziņā ir unikāli Latvijas pēdējo trīsdesmit gadu kino vēsturē. Skatītāju interese, ko izraisīja Latvijas simtgades filmas, 2018. gadā ļāva Latvijas filmām kinoteātros piesaistīt 556 832 skatītāju.  **Kopējais filmu programmas skatītāju skaits kinoteātros 2017.-2019. gadā  ir sasniedzis 453 435.**  Simtgades programmas kontinuitāti nodrošina arī četru bērnu un jaunatnes auditorijai veltītu filmu izveide. Filmas “Bedre“ (rež. Dace Pūce), “Spogulī“ (rež. Laila Pakalniņa), “Kur vedīs ceļš“ (rež. Matīss Kaža) un “Ziemassvētki džungļos“ (rež. Jāks Kilmi). Vairākas no šīm filmām guva atpazīstamību ārvalstīs. Piemēram, filma “Bedre“ tika izvirzīta kā Latvijas pārstāve Amerikas kinoakadēmijas balvai Oskars labākās ārzemju filmas kategorijā, tā tikaizrādīta ASV, AAE, kā arī citās pasaules valstīs. Filmasaņēmusi vairākas starptautiskas balvas – tai skaitā balvu Lībekas starptautiskajā festivālā. Filma “Spogulī“ – izrādīta Tallinas starptautiskajā kinofestivālā, Ņujorkas Baltijas filmu festivālā u.c., “Kur vedīs ceļš“ – Ņujorkas Baltijas filmu festivālā u.c. Un kaut arī šo filmu izrādīšanu kinoteātros paguva ietekmēt COVID19 pandēmijas ierobežojumi, filmas ir izrādītas TV, tās ir pieejamas dažādās tiešsaistes platformās un to saskarsme ar skatītājiem turpinās.  **Izrādīšana citās platformās:** Simtgades filmu izplatīšana neaprobežojas ar to izrādīšanu kinoteātros. Šim filmu izrādīšanas posmam seko filmu izrādīšana TV un dažādās interneta platformās.  Simtgades filmas ir ieguvušas augstus reitingus arī  Latvijas TV ēterā. Piemēram, filmu “Paradīze 89“ 2018. gadā LTV noskatījās 75 000 skatītāju. 2018. gadā LTV ēterā izrādīti Simtgades filmu auditorija, “Vectēvs, kas bīstamāks par datoru – 66 000 skatītāju.  **Programmas *Latvijas filmas Latvijas simtgadei* filmas Latvijas TV ēterā kopumā noskatījās 765 481 skatītāji (LTV sniegtā informācija).**  **Tātad, saskaitot apmeklējumu skaitu gan Latvijas kinoteātros un filmu izrādīšanas vietās, gan arī LTV ēterā, programmas *Latvijas filmas Latvijas simtgadei* filmas ir skatījušies 1 200 916 skatītāju (1,2 miljoni).**  Šajos datos nav iekļauti skatījumi neatkarīgajās straumēšanas platformās.  Turklāt Simtgades filmu skatītāju skaits turpina palielināties, jo filmu skatīšanās turpinās joprojām un turpināsies arī pēc Simtgades svinību izskaņas.  Simtgades filmu programmu atbalstīja sabiedriskie mediji, filmu veiksmīga izrādīšana apdzīvotās vietās ārpus pilsētām notika, Nacionālajam Kino centram sadarbojoties ar filmu producentiem, biedrību *Kinopunkts* u.c. Filmas aktīvi tika izrādītas arī programmā “Skolas soma”, sadarbojoties ar Simtgades biroju. Atgriezenisko saikni par programmu skatītājiem bija iespēja sniegt, piedaloties filmu pirmizrādēs, diskusijās, pasākumos, kas bija saistīti ar filmu izrādīšanu kinoteātros (piemēram, tikšanās ar filmas radošo grupu u.c.)  Simtgades filmas ir aktīvi izrādītas arī ārvalstīs – tās piedalījušās dažādos starptautiskos festivālos, kā arī pildījušas publiskās diplomātijas instrumentu misiju pasākumos, kas tikuši organizēti sadarbībā ar Ārlietu ministriju un Latvijas Republikas vēstniecībām ārzemēs. Simtgades filmas ir veidojušas Latvijas tēlu ārvalstīs, tās ir arī saņēmušas augstu profesionālu vērtējumu. Piemēram dokumentālā filma *Laika tilti* (rež. Kristīne Briede, Audrjus Stonis) kļuva par Latvijas, Lietuvas un Igaunijas kopražojumu, pasaules pirmizrādi piedzīvoja Karlovi Varu starptautiskajā festivālā, saņēma balvu kā labākā dokumentālā filma Šanhajas Starptautiskajā kinofestivālā, tika izrādīta vairākos desmitos citu pasaules festivālu un saņēma Lietuvas ministrijas balvu par īpašiem starptautiskiem panākumiem. |
| **4. Sadarbības partneri** (t. sk. reģionu, pilsoniskās sabiedrības u. c. pārstāvji) | Sabiedriskie mediji – Latvijas TV un Latvijas Radio. Biedrība *Kinopunkts*, Kultūras ministrija, Simtgades birojs, Ārlietu ministrija, Latvijas Producentu asociācija, Latvijas Kinematogrāfistu savienība u.c. |
| **5. Pasākumu rezultātu ilgtspēja/paliekošā vērtība** | Kino ir viens no ilgtspējīgākajiem mākslas veidiem, jo filmu dzīve turpinās gadiem ilgi, arī pēc aktīvā perioda kinoteātru repertuārā. Programmas paliekošā vērtība:   * radītas jaunas zināšanas, priekšstati un izpratne par dažādiem Latvijas vēstures periodiem ar kvalitatīvu, žanriski dažādu filmu – spēlfilmu, animācijas filmu, dokumentālo filmu – palīdzību. Radītas nozīmīgas literāro darbu ekranizācijas (piemēram, “Homo Novus”, “Bille” u.c.) * Filmu programma ir attīstījusi piederības sajūtu Latvijas valstij un dzīves vietai, vienotības apziņu ar savu valsti un kopienu. Kinomākslas un filmu veidotāju spēja radīt emocionālus, uzrunājošus audiovizuālus vētījumus, veidojot filmas par Latvijas vēsturei un skatītājiem būtiskām tēmām Simtgades fimu programmā, nenoliedzami, spēj radīt piederības sajūtu valstij un attīstīt lepnumu par Latvijas valsti. * Filmu programma ir radījusi jaunu kultūras pieredzi un emocijas, tas panākts ar žanriski un tematiski daudzveidīgām filmām, kas pieskaras būtiskām Latvijas vēstures un arī kultūras tēmām. (Piemēram, filmas “Homo Novus“,“Ievainotais jātnieks“, “Mērijas ceļojums“ ir radījušas jaunu kultūras pieredzi, veidojot emocionālu līdzpārdzīvojumu ne tikai  Latvijas vēstures notikumiem, bet arī Latvijas literatūras un mākslas vērtībām.) * Filmu programma palīdzējusi radīt jaunas tradīcijas – atjaunojusi Latvijas kino popularitāti, piesaistījusi ievērojamu auditoriju un uzlabojusi nozares un Latvijas kino vērtējumu un kino nozares pašvērtējumu. * Filmu programma ir radījusi arī jaunu (digitālu) mantojumu - Simtgades filmas ir pieejamas dažādos interneta kanālos un platformās, to izplatīšana turpinās, pulcējot jaunus skatītājus. * Kino ir ilgtspējīga māksla, programmas atdeve ir mērāma ne tikai konkrētā laika rāmja – simtgades svinību ietvaros, bet arī daudz garākā laika periodā - desmitgadēs, pat simtgadēs, kas sekos nosvinētajai simtgadei. * Programmas ietvaros ir radīti 16 jauni, ilgstpējīgi, kvalitatīvi mākslas darbi –   # - sešas spēlfilmas:  “Vectēvs, kas bīstamāks par datoru“, “Paradīze 89“, “Bille“, “Tēvs Nakts“, “Homo Novus“, “1906“.  # - astoņas dokumentālās filmas: “Ievainotais jātnieks“, “Astoņas zvaigznes“, “Turpinājums“, “Laika tilti“, “Baltu ciltis“, „Mērijas ceļojums“, „Lustrum“, „Kurts Fridrihsons“.  # - divas pilnmetrāžas animācijas filmas: “Saule brauca debesīs“, “Jēkabs, Mimmi un runājošie suņi“.  Nosauktās filmas ir veidojušas paliekošu ieguldījumu Latvijas tēla veidošanā ārzemēs. Sadarbībā ar Ārlietu ministriju NKC atbalstīja un koordinēja filmu izrādīšanu dažādās vēstniecībās ārvalstīs. Filmas tika demonstrētas arī starptautiskās filmu dienās (piemēram, Baltijas filmu dienās Ņujorkā u.c), festivālos, kā arī ir saņēmušas nozīmīgas balvas. Piemēram, Simtgades dokumentālā filma ”Turpinājums” tika izvirzīta kā Latvijas pārstāve cīņai par Amerikas Kinoakadēmijas *Oskars* nomināciju 2018.gadā, nākamajā gadā šai konkurencei tika izvirzīta Simtgades spēlfilma „Tēvs Nakts“. Dokumentālā filma ”Laika tilti“ saņēma nozīmīgas balvas vairākos prestižos ārvalstu festivālos. |
| **6. Pasākuma publicitāte** (t. sk. iespieddarbu, reklāmu, publisko paziņojumu izvietošana, piemēram, tīmekļvietnes adrese, laikraksta, mediju, raidījuma nosaukums utt.) | Filmu programmai *Latvijas filmas Latvijas simtgadei* publicitāte tika veidota mērķtiecīgi un ilglaicīgi, Nacionālajam Kino centram koordinējot un papildinot atsevišķu filmu producentu darbību. Visai programmai kopumā tika izdoti informatīvi katalogi latviešu un angļu valodā, kas tika izplatīti gan Latvijas teritorijā, gan ārvalstu pasākumos; tie joprojām pieejami NKC mājaslapā ([ŠEIT](http://nkc.gov.lv/wp-content/uploads/2014/09/LVfilmas-LV100-web-katalogs-gatavs.pdf) un [ŠEIT](http://nkc.gov.lv/wp-content/uploads/2014/09/Final_ENG_katalogs_makets.pdf)), sadarbībā ar LTV visa 2018. gada garumā tika veidots raidījumu cikls *Latvijas filmas Latvijas simtgadei* (joprojām pieejams LTV arhīvā [ŠEIT](https://replay.lsm.lv/lv/raidijums/220/latvijas-filmas-latvijas-simtgadei)), u.c. Programmas realizācijas laikā tika rīkotas vairākas preses konferences (gan konkursa rezultātu paziņošanai, gan programmas atklāšanai, gan turpmāk filmu pirmizrādēm), Simtgades filmu priekšreklāma tika iekļauta dažādos NKC pasākumos (piemēram, 4. maija Latvijas filmu maratonā), Simtgades filmas kā atsevišķs un filmu nozarei būtisks darbu kopums tiek promotēts joprojām, iekļaujot to, piemēram, portāla filmas.lv piedāvājumā *Kino skolās* utml. Filmu programma *Latvijas filmas Latvijas simtgadei* jau no paša sākuma izpelnījusies lielu interesi un milzīgu publikāciju skaitu visdažādākajos medijos (kas īpaši svarīgi – arī reģionālajos), svarīgākās publikācijas tiek apkopotas, piemēram, filmas *profilā* NKC mājaslapā ([ŠEIT](http://nkc.gov.lv/iepazisti-filmas/vectevs-kas-bistamaks-par-datoru/)). |
| **7. Cita informācija**,  kas bija būtiska pasākuma īstenošanā | Latvijas Simtgades filmu programmai ir bijusi ārkārtīgi liela nozīme Latvijas kino nozares atdzimšanā – gan spējā pierādīt profesionālo varēšanu un prasmi, gan sasniegt auditoriju. 2018.gads, kā arī 2019.gads, kurā noslēdzās programmas filmu izrādīšana, ir kļuvuši par veiksmīgākajiem gadiem Latvijas filmu nozarē kopš neatkarības atjaunošanas. |

**II. Pasākuma īstenošanas finansiālie rādītāji**

*euro*

|  |  |  |  |  |
| --- | --- | --- | --- | --- |
| **Izdevumu klasifikācijas kodi atbilstoši ekonomiskajām kategorijām** | **Izdevumu klasifikācijas kodu nosaukums atbilstoši ekonomiskajām kategorijām** | **Plāns** | **Izpilde** | **Starpība\*** |
| 1 | 2 | 3 | 4 | 5 = 3 – 4 |
| **1000–9000** | **Izdevumi – kopā** | 6090924 | 6088271 | 2653 |
| **1000–4000; 6000–7000** | **Uzturēšanas izdevumi** | 6090924 | 6088271 | 2653 |
| **1000–2000** | **Kārtējie izdevumi** | 6090924 | 6088271 | 2653 |
| 1000 | Atlīdzība | 12188 | 9565 | 2623 |
| 2000 | Preces un pakalpojumi | 73410 | 73410 | 0 |
| 3000 | Subsīdijas, dotācijas un sociālie pabalsti | 6005326 | 6005296 | 30 |
| 7100–7500 | Uzturēšanas izdevumu transferti |  |  |  |
| 7400 | Pārējie valsts budžeta uzturēšanas izdevumu transferti citiem budžetiem |  |  |  |
| 7460 | Pārējie valsts budžeta uzturēšanas izdevumu transferti pašvaldībām |  |  |  |
| 7470 | Pārējie valsts budžeta uzturēšanas izdevumu transferti valsts budžeta daļēji finansētām atvasinātām publiskām personām un budžeta nefinansētām iestādēm |  |  |  |
| **5000; 9000** | **Kapitālie izdevumi** |  |  |  |
| utt. |  |  |  |  |

|  |  |
| --- | --- |
| ***\* Starpības pamatojums*** | EKK 3000 Subsīdijas un dotācijas- tika atgriezts neizlietotais finansējums  EKK 1000 Atlīdzība- eksperts Boriss Teterevs atteicās no eksperta darba samaksas |

|  |  |  |  |  |
| --- | --- | --- | --- | --- |
| Ministrijas vai citas centrālās valsts iestādes vadītājs | | | | Dita Rietuma  Nacionālā kino centra vadītāja |
|  | | | | (amats, vārds, uzvārds, paraksts) |
| Sagatavotājs | | Dita Rietuma, Nacionālā kino centra vadītāja | | |
|  | | | (amats, vārds, uzvārds) | |
| Tālrunis | 29277637 | | |  |
| E-pasts | dita.rietuma@nkc.gov.lv | | |  |

2. pielikums

**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  |  |  |
|  | (ministrijas vai citas centrālās valsts iestādes nosaukums) |  |

|  |  |  |  |  |  |
| --- | --- | --- | --- | --- | --- |
|  | |  | |  | |
|  | | (pasākuma nosaukums un pilnais norises laiks) | |  | |
| **1.** **Īss pasākuma apraksts** | |  | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | |  | |
| **3. Pasākumu rezultātu ilgtspēja/paliekošā vērtība** | |  | |
| **4.Pasākuma īstenošanai izmantotais valsts budžeta finansējuma apmērs** | |  | |

3.pielikums

Latvijas valsts simtgades svinību mērķi un atbilstošie politikas rezultāti

|  |  |  |
| --- | --- | --- |
|  | Latvijas valsts simtgades svinību mērķi | Politikas rezultāti  (kvalitatīvā izteiksmē) |
| 1. | Stiprināt valstiskuma apziņu, aktualizēt Latvijas valstiskuma vēsturi, godinot valsts dibinātājus un pieminot notikumus, kas ietekmējuši Latvijas valsts izveidi, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu. | * Nostiprināta Latvijas iedzīvotāju piederības sajūta valstij un lepnums par to un uzticēšanās valsts institūcijām. * Radītas jaunas zināšanas un nostiprināta izpratne par Latvijas valsti, tās rašanos, vēsturi un šodienu. * Attīstīta vienotības apziņa ar savu tautu, kopienu. * Nostiprināta iedzīvotāju drošības sajūta Latvijā. |
| 2. | Apliecināt Latvijas kā nacionālas un eiropeiskas 21. gadsimta valsts vērtības. | * Popularizēti Latvijas iedzīvotāju profesionālie sasniegumi. * Aktualizētas Latvijas un citu valstu sadarbības pieredzes dažādās jomās. * Aktivizēta pilsoniskā līdzdalība nacionālu vērtību popularizēšanā. * Popularizētas oriģinālas uzņēmējdarbības iniciatīvas. * Aktivizēta starppaaudžu solidaritāte. * Attīstīta multietnisku kopienu sadarbība. |
| 3 | Cildināt Latvijas dabas skaistumu, kultūras daudzveidību un latviešu valodu. | * Komunicētas un popularizētas Latvijas dabas vērtības un mantojums. * Komunicētas un popularizētas Latvijas kultūras vērtības un mantojums. * Uzsāktas iniciatīvas, kas vērstas uz latviešu valodas aizsardzību un nozīmes stiprināšanu. * Ārvalstu sabiedrība iepazīstināta un informēta par izcilību Latvijas mākslā. |
| 4. | Daudzināt Latvijas cilvēku talantus, izcilību, uzņēmīgumu un sasniegumus. | * Aktualizēti un cildināti konkrētu personību sasniegumi dažādās sabiedrības dzīves jomās. * Popularizēti konkrētu cilvēku, organizāciju, uzņēmumu, kopienu profesionālie sasniegumi un veiksmes stāsti. |
| 5. | Modināt sabiedrībā atbildības ētiku, atbildības uzņemšanos par sevi, savu ģimeni, kopienu un valsti. | * Padziļināta izpratne par individuālās atbildības uzņemšanos attiecībā uz sabiedrībā nozīmīgu problēmu risināšanu. * Aktivizēta pilsoniskā līdzdalība un pašiniciatīva. * Aktivizēta dzimtu un kopienu vēstures izzināšana. * Stiprinātas Latvijas valsts un iedzīvotāju saiknes ar diasporu. |
| 6. | Stiprināt jauniešu radošo iniciatīvu un piederības sajūtu Latvijai. | * Aktivizēta jauniešu pašiniciatīva un līdzdalība. * Padziļinātas jauniešu zināšanas un izpratne par Latvijas valsts tapšanu un vēsturi. * Paplašināta jauniešu kultūras pieredze un attīstītas kultūras vajadzības. |
| 7. | Radīt paliekošas 21. gadsimta Latvijas vērtības, simbolus un jaunrades darbus. | * Attīstītas jaunas tradīcijas. * Radīti jauni kultūras un dabas pieredzējuma formāti Latvijas skolas somas ietvaros. * Radīti Latvijas simtgadei veltīti mākslas darbi, (mūzikā, teātrī, dejā, literatūrā, vizuālajā mākslā utt.). |
| 8. | Vēstīt par Latviju kā aktīvu un atbildīgu starptautisko un starpkultūru attiecību veidotāju. | * Publiskās diplomātijas pasākumi Latvijā. * Publiskās diplomātijas pasākumi ārvalstīs. |