**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  | **Latvijas Nacionālais mākslas muzejs** |  |
|  | (ministrijas vai citas centrālās valsts iestādes nosaukums) |  |

|  |  |  |  |  |
| --- | --- | --- | --- | --- |
|  | | **16.-19. gadsimta meistardarbu izstāde "12 raksturi. Prado kolekcija"**  **25.03.-16.07.2017.**  **Mākslas muzejs RĪGAS BIRŽA** | |  |
|  | | (pasākuma nosaukums un pilnais norises laiks) | |  |
| **1.** **Īss pasākuma apraksts** | | Prado kolekcija ir viena no bagātākajām un slavenākajām pasaules muzeju kolekcijām. Lepojoties ar lielāko Goijas, Rubensa, Velaskesa, Muriljo darbu krājumu, tā savā profilā precīzi atspoguļo notikumiem bagātīgo karaliskās Spānijas vēsturi, kas ilgu periodu bijusi saistīta ar Dienvidnīderlandes, vai konkrētāk – flāmu kultūru. Baltijas kultūras telpas pirmā sastapšanās ar slaveno Prado kolekciju kļūtu par svētkiem mākslas cienītājiem.  Pārskata periodā īstenotas šādas galvenās aktivitātes:   1. nodrošināta izstāde, pavadošā pasākumu un ekskursiju programma, ģimenes ceļvedis, mobilais gids, izstādes organizatoriskais un publicitātes darbs; 2. rīdziniekiem un Rīgas viesiem bija iespēja baudīt Paolo Veronēzes (*Paolo Veronese*, 1528–1588), Pītera Paula Rubensa (*Peter Paul Rubens*, 1577–1640), Antonisa fan Deika (*Anthony van Dyck*, 1599–1641), Bartolomē Estebana Muriljo (*Bartolomé Esteban Murillo*, 1617–1682), Fransisko de Goijas (*Francisco José de Goya y Lucientes*, 1746–1828) un citu ievērojamu Rietumeiropas glezniecības klasiķu daiļrades pērles – divpadsmit sieviešu portretus, kas glabājas PRADO Nacionālā muzeja krājumā Madridē. Sk. arī: <http://www.lnmm.lv/lv/mmrb/apmekle/izstades/2847-prado-12-raksturi>; 3. "PRADO 12 raksturi" 2018. gada maijā saņēma Latvijas muzeju biedrības gada balvu kā 2017. gada labākā mākslas izstāde. | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | * muzeju apmeklētāji; * mākslas speciālisti un interesenti; * skolēni, studenti un mācībspēki; * bērni, ģimenes ar bērniem; * jaunieši; * seniori; * Latvijas mazākumtautību iedzīvotāji; * Latvijas reģionu iedzīvotāji; * tautieši ārvalstīs; * cilvēki ar īpašām vajadzībām; * ārvalstu viesi. | |
| * Laikā no 2017. gada 25. marta līdz 16. jūlijam izstāde, ar to saistītie pasākumi un izglītības programmas piesaistīja 75 014 interesentu uzmanību. “PRADO 12 raksturi” kļuvusi par apmeklētāko izstādi Mākslas muzeja RĪGAS BIRŽA vēsturē, kā arī apmeklētāko izstādi Latvijā 2017. gadā. * Saistībā ar projektu muzejs piedāvāja plašu un daudzveidīgu izglītības programmu dažādām vecuma grupām – [lekcijas](http://lnmm.lv/lv/mmrb/apmekle/pasakumi/4778-telpa-terps-un-tels-izstade-no-prado-muzeja-12-raksturi), [sarunas](http://lnmm.lv/lv/mmrb/apmekle/pasakumi/4599-terra-incognita-spanija-diplomata-skatijuma), [radošās darbnīcas](http://lnmm.lv/lv/mmrb/apmekle/pasakumi/4809-radosa-darbnica-pieaugusajiem-vedeklu-darbnica-damam), [koncertus](http://lnmm.lv/lv/mmrb/apmekle/pasakumi/5241-solokoncerts-spanu-pianists-martins-garsija), [Ģimenes dienas](http://lnmm.lv/lv/mmrb/apmekle/pasakumi/4803-gimenes-diena-briniskiga-perle) u.c. aktivitātes, kurās kopumā piedalījās ap 5 000 apmeklētāju. * Izstādes ietvaros novadītas 165 grupu ekskursijas un 54 izglītojošas nodarbības. * Sarunu ciklā “[12 piektdienas vakaru personības](http://lnmm.lv/lv/macies_un_piedalies/mmrb/pieaugusajiem/1187-12-piektdienas-vakaru-personibas)” kopā ar īpašajiem viesiem – 12 Latvijā labi pazīstamiem dažādu jomu ekspertiem – varēja nesteidzīgi ļauties spāņu, franču un holandiešu kultūru valdzinājumam, uzzinot par pilīm, karaļnamiem, manierēm, mūziku, flirtēšanas mākslu, saviesīgo dzīvi un vairākiem citiem dzīves aspektiem. Katram pasākumam tika nodrošināta tiešraide internetā, un šo izdevību izmantojuši ap 20 000 interesentu. Tagad atsevišķu tikšanos video ieraksti ir pieejami Latvijas Nacionālā mākslas muzeja [mājas lapā](http://lnmm.lv/lv/mmrb/par_muzeju/video). | |
| **3. Pasākumu rezultātu ilgtspēja/paliekošā vērtība** | | * Pārskata periodā īstenotās aktivitātes vērstas uz pasākuma sagatavošanu un īstenošanu plānotajā apjomā un termiņā. * Radītas jaunas zināšanas, priekšstati un izpratne par izcilām pasaules mākslas vēstures parādībām; * Radīta jauna kultūras pieredze un emocijas; * Aktualizēts un/vai radīts jauns mantojums. | |
| **4.Pasākuma īstenošanai izmantotais valsts budžeta finansējuma apmērs** | | Šī izstāde bija mecenātu Borisa un Ināras Teterevu dāvana Latvijas valsts simtgadei: 263 500 EUR. | |