**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  | **Latvijas Nacionālais vēstures muzejs** |  |
|  | (ministrijas vai citas centrālās valsts iestādes nosaukums) |  |

|  |  |  |  |  |  |
| --- | --- | --- | --- | --- | --- |
|  | | 68 muzeju kopizstāde “Latvijas gadsimts” (2018-2021) | |  | |
|  | | (pasākuma nosaukums un pilnais norises laiks) | |  | |
| **1.** **Īss pasākuma apraksts** | | Lielākais Latvijas muzeju nozares sadarbības projekts – 68 muzeju kopīgi veidota izstāde Latvijas Nacionālā vēstures muzeja telpās, kurā vienkopus, izmantojot mūsdienīgu satura interpretāciju un dizainu, piedāvāts izzināt daudzveidīgas Latvijas vēstures tēmas no nācijas veidošanās laika 19. gs. beigās līdz 21. gs. sākumam.  Izstāde tieši saistīta ar šādiem Latvijas valsts simtgades pasākumu mērķiem:   * aktualizēt Latvijas vēsturi, godinot valsts dibinātājus un pieminot notikumus, kas ietekmējuši Latvijas valsts izveidi, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu; * aktivizēt un saliedēt sabiedrību; * daudzināt Latvijas cilvēku talantus, izcilību, uzņēmīgumu un sasniegumus. | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | Pasākuma mērķauditorija – plaša Latvijas un ārvalstu tūristu auditorija; speciālās auditorijas – vēstures un kultūras interesenti; skolēni. Kopumā izstāde spēja uzrunāt, iesaistīt un saliedēt lielu skaitu Latvijas iedzīvotāju un tautiešu ārvalstīs. Izstādi klātienē apmeklēja vairāk nekā 60 000 cilvēku, tās norises laikā veidoti vairāk kā 25 tematiskie pasākumi (ekskursijas, diskusijas, lekcijas), saistītas ar Latvijas vēstures tēmām.  Sadarbībā ar Latvijas Republikas Ārlietu ministriju izveidota izstādes mobilā versija eksponēšanai ārvalstīs, paplašinot tās izmantojumu un auditoriju.  Izstādes sagatavošanas posmā izveidota sabiedrības iesaistes digitālā platforma “Gadsimta albums” ar iespēju izstādes materiāliem pievienot katras Latvijas ģimenes arhīva fotogrāfijas. Iniciatīva turpinājās visā izstādes gaitā un arī pēc tā noslēguma.  Izstāde pirmoreiz pulcēja vienuviet, veidoja sociālās saites tādai unikālai Latvijas sabiedrības daļai kā Latvijas valsts dibinātāju – 1918. gada 18. novembra akta dalībnieka – pēctečus.  Izstāde aktīvi komunicēta LNVM sociālo tīklu profilos, popularizējot tās saturu un dodot iespēju sekot tās norisēm; izstādes pasākumi daļēji pieejami tiešsaistē, daudzveidīgi resursi – izstādes mājaslapā [www.latvijasgadsimts.lv](http://www.latvijasgadsimts.lv) un LNVM elektronisko resursu vietnē emuzejs.lnvm.lv. Izstāde aktīvi komunicēta arī konvencionālajos medijos. | |
| **3. Pasākumu rezultātu ilgtspēja/paliekošā vērtība** | | 1) Izstādes kvalitatīvais piedāvājums veicinājis auditorijas piesaisti vēstures un kultūras saturam, ko piedāvā LNVM.  2) Veicināta sadarbība Latvijas muzeju nozarē, apliecinot spēju veidot šāda mēroga kopīgus pasākumus.  3) Ilgtermiņa ieguldījums ir izstādes veidošanas gaitā izveidotie iespieddarbi ar būtisku pētniecisko devumu – katalogs “Latvijas gadsimts” latviešu un angļu valodā, arī eseju krājums “Latvijas valsts dibinātāji”.  4) Izstāde piesaistījusi nozīmīgus dāvinājumus nacionālajam muzeju krājumam – tās norise mudināja ziedot muzejam vērtīgus memoriālus priekšmetus ilggadēja Saeimas priekšsēdētāja, Latvijas valsts dibinātāja, LSDSP politiķa Paula Kalniņa radiniekus, kā arī kādreizējā iekšlietu ministra, Latvijas valsts dibinātāja Viļa Gulbja radiniekus un citus muzeja labvēļus.  5) Izveidotajā sabiedrības iesaistes platformā “Gadsimta albums” pievienotas vairāk nekā 1500 fotogrāfijas, aktivitāte tajā turpinās un pēc izstādes noslēguma platformu turpinās izmantot LNVM tā topošajā vietnē emuzejs.lnvm.lv. | |
| **4.Pasākuma īstenošanai izmantotais valsts budžeta finansējuma apmērs** | | 2017. gadā – 247 557 EUR  2018. gadā – 248 443 EUR  2019. gadā – 2000 EUR  KOPĀ – 498 000 EUR | |