**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  | Rīgas Latviešu biedrība |  |
|  | (ministrijas vai citas centrālās valsts iestādes nosaukums) |  |

|  |  |  |  |  |  |
| --- | --- | --- | --- | --- | --- |
|  | | Rīgas Latviešu biedrības 150 gadu jubilejas nedēļa  *2018.gada 22. – 27.oktobris* | |  | |
|  | | (pasākuma nosaukums un pilnais norises laiks) | |  | |
| **1.** **Īss pasākuma apraksts** | | Rīgas Latviešu biedrība ir pati senākā oficiāli dibinātā latviešu organizācija, dibināta 1868. gadā. Projekta mērķi sasaucas ar Latvijas valsts simtgades svinību mērķi stiprināt valstiskuma apziņu, aktualizēt Latvijas valstiskuma vēsturi, godinot valsts dibinātājus un pieminot notikumus, kas ietekmējuši Latvijas valsts izveidi, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu, jo Rīgas Latviešu biedrībi  ir izcila nozīme nācijas vēsturē un tajā sniedzas gan vairāku ievērojamu mūsdienu Latvijas izglītības, kultūras un zinātnes iestāžu, gan Latvijas valstiskās neatkarības saknes.  **Rīgas Latviešu biedrības 150 gadu jubilejas nedēļa**  *2018. gada 22. oktobris –27 .oktobris*  **Pirmdiena, 2018.gada 22.oktobris**  **Folkloras diena. Rīgas Latviešu biedrības Folkloras komisijai – 25.**  Folkloras dienas scenāriju sagatavoja un režiju veidoja Margita Poriete, piedaloties Valdim Muktupāvelam. Sarīkojuma noformējumu, izstādes noformējumu, beneru maketus, foto un videodokumentēšanu veica Daiga Kļaviņa un Pēteris Ponnis.  Aktivitātes:  **11.00 – 13.00 „Skaista mana tēvu zeme”. „Sprīdīša skola” sākumskolas bērniem**  *RLB Līgo zālē, Kluba zālē, Baltajā zālē*   * Izzinošā nodarbība „Latvijai 100. Rīgas Latviešu biedrībai 150” * Mākslas nodarbība „Lielvārdes josta apvija Latviju” * Mūzikas un dejas nodarbība „Laid mūs tur laimē diet” * Iepazīšanās ar „Sprīdīša skolas” radošo darbnīcu izstādi, amatu prasmju demonstrējumi.   **14.00 Izstādes „RLB Folkloras komisijai 25” atklāšana**  *RLB Līgo zālē*  Izstādē apskatāma RLB Folkloras komisijas vēsture fotoattēlos un „Sprīdīša skolas” radošo darbnīcu dokumentēts interaktīvs apkopojums:   * uz datoru ekrāniem un foto baneriem; * maskas uz manekeniem, sejas maskas uz planšetēm (rudens - ziemas gadskārtu maskas); * atsevišķi priekšmeti - radošo darbnīcu un praktisko nodarbību darinājumi; * sarīkojumu noformējums; * dabas materiālu leļļu teātra dizains;   „Pulkā eimu, pulkā teku” Rīgas Latviešu biedrībā un RLB Folkloras komisijas dejas projektu prezentācijas.  **15.00 – 18.00**  **Muzikāla, atraktīva priekšlasījumu pēcpusdiena**  **„Rīgas Latviešu biedrības Folkloras komisijai 25 - daudzveidīgas aktivitātes RLB mērķu īstenošanā”**  *RLB Līgo zālē*  *Sarīkojuma tēmas:*   * Folkloras komisijas darbības galvenie virzieni un stilistika, projekti, atbalstītāji un sadarbības partneri. (M. Poriete, E. Spīčs, I. Čekstere, P. Vilkaste, J. Briedis) * Folkloras komisijas biedru aktivitātes nemateriālā kultūras mantojuma pētniecības un popularizēšanas jomā. (I. Čekstere, M. Poriete, E. Spīčs, L. Kļaviņa, J. Brikmanis) * Aktuālais „Sprīdīša skolas” praktisko un mākslas nodarbību vadīšanā. (M. Poriete, D.Kļaviņa, B. Ošmane, A. Feldmane) * „Sprīdīša skolas” mūzikas un deju sarīkojumu norises. (E. Spīčs, R. Spīča, A.Auziņa, A.Feldmane)   **19.00**  **Koncerts „Zelta kokles”**  *RLB Zelta zālē*  **Otrdiena, 2018.gada 23.oktobris**  **10.00 – 16.30 Rīgas Latviešu biedrības Zinātniskā konference**  **"Nest gara gaismu un zināšanas tautai"** *RLB Zelta zālē*  **Referāti:**  **Ojārs Spārītis,** Latvijas Zinātņu Akadēmija prezidents  **Jānis Stradiņš,** LZA Senāta priekšsēdētājs  **Guntis Gailītis,** Rīgas Latviešu biedrības loma Latvijas valsts izveidē (1868-1918)  **Gaida Jablovska,** Rīgas Latviešu biedrības vēsturiskā mantojuma izpēte  **Jānis Krastiņš,** Latviešu biedrību nami un to arhitektūra  **Andrejs Grāpis,** Mazākzināmie Rīgas Latviešu biedrības dibinātāji  **Viktors Hausmanis,** Rīgas Latviešu biedrība un latviešu teātris  **Inese Žune, Rīgas Latviešu biedrība - mūzikas procesu virzītāja un pirmo mūzikas institūciju** **pamatlicēja Latvijā**  **Arvīds Bomiks,** Rīgas Latviešu biedrība - Dziesmu svētku tradīcijas aizsācēja un mūsdienas  **Viesturs Zanders,** Rīgas Latviešu biedrības izdevējdarbība  **Sarma Kļaviņa,** Rīgas Latviešu biedrības Valodniecības nodaļas darbība (1904 – 1940)  **Anta Rugāte,** Rīgas Latviešu biedrības 1901.gada Zinību komisijas vasaras sapulces priekšlasījumi  **Jānis Zālītis,** Rainis un Rīgas Latviešu biedrība  **Voldemārs (Vladimirs) Eihenbaums,** Rīgas Latviešu biedrības likvidācijas process 1940.gadā. RLB nams 1941-1944  **Andris Kolbergs,** Rīgas Latviešu biedrības darbības atjaunošanasprocess 1989.gadā. Runā **Aīda Kolberga** un **Aija Sidorova**  **Edgars Mucenieks,** Dramaturga Pētera Pētersona devums Rīgas Latviešu biedrības attīstībā~~.~~  **Stella Līpīte,** Rīgas Latviešu biedrība – nemateriālā kultūras mantojuma glabātāja un popularizētāja (1998 – 2018).  Konferences moderators – vēsturnieks **Edgars Engīzers**  Konferences moderator -kuratore - **Gaida Jablovska**  Projekta ietvaros tika izveidots un izdots **izdevums „Rīgas Latviešu biedrība trijos gadsimtos”,** kas visus interesentus koncentrētā formā iepazīstina ar RLB vēsturi un šodienas darbību un ir paliekoša atmiņa par RLB 150 gadu jubilejas reizi, kā arī kalpos par izzinošu un izglītojošu kultūrvēsturisku materiālu arī pēc jubilejas. Teksta autors – žurnālists Egīls Zirnis. Izdevējs - grāmatu apgāds SIA “Madris”. Izdevuma veidošanas gaitā secinājām, ka materiāls ir plašāks, kā sākotnēji bijām iecerējuši, tādēļ Rīgas Latviešu biedrība un apgāds “Madris” izdevuma veidošanā ieguldīja vairāk līdzekļu, lai tas taptu plašāks un krāšņāks, un tiktu iesiets cietajos vākos.  **Otrdiena, 2018.gada 23.oktobrī 17.00** *RLB Līgo zālē notika* **Rīgas Latviešu biedrības 150 gadu jubilejas izdevuma „Rīgas Latviešu biedrība trijos gadsimtos” atvēršana**  **Cetrtdiena, 2018.gada 25.oktobris**  **17.00**  **Rīgas Latviešu biedrības Literatūras komisijas almanaha “Daugava” atvēršana**  *RLB Zelta zālē*  **17.30 – 19.00**  **Rīgas Latviešu biedrība atver durvis – ieskats RLB komisiju un interešu kopu darbā.**  *RLB Zelta zāle*  Simboliskā „viesistabā” aicinājām iepazīt un līdzdarboties Rīgas Latviešu biedrību komisiju: Zinību komisijas, Mūzikas komisijas, Literatūras komisijas un tās atzara „Omulību kluba”, Teātra komisijas, Nacionālās identitātes komisijas, Folkloras komisijas, Dāmu komitejas, Statūtu un ētikas komisijas, Juridiskās komisijas un Tautas dzīva spēka pētniecības centra, kā arī RLB interešu kopu– RLB Pensionēto skolotāju kluba, Latviešu valodas attīstības kopas, Esperanto kluba, Spāņu kluba un Šaha kluba darbā, piedaloties minēto RLB struktūru pārstāvjiem.  Tika izgatavoti 3 ekspozīcijas baneri, kas informē par RLB komisiju un interešu kopu darbu.  **19.00**  **Koncerts „Stāvi stipri, strādā droši! Latvijai!”**  *RLB Lielajā zālē*  *Koncertā piedalījās:*   * **Rīgas Latviešu biedrības jauktais koris**, mākslinieciskais vadītājs **Ārijs Šķepasts**   Koncertmeistare – **Mareta Beitika**   * **Senioru koris "Erelbe**", mākslinieciskā vadītāja **Zaiga Lazdiņa – Radziņa**   Koncertmeistars **-** **Māris Žagars**   * **Kamerkoris "Austrums"**, mākslinieciskais vadītājs **Ārijs Šķepasts** * **Vīru koris "Latvis"**, mākslinieciskais vadītājs **Edgars Račevskis** * **Klasiskās mūzikas koris "Ars Longa",** mākslinieciskais vadītājs **Jānis Andžāns**   Koncertmeistare – **Kristīne Šmite**   * **Bērnu vokālā studija "Knīpas un Knauķi"**, **vadītājas Edīte Putniņa, Jonita Štoma, Sanita Sējāne** * **Vokālais ansamblis "Saskaņa",** vadītājs **Egils Norbūts** * **TDA "Vija"** - mākslinieciskā vadītāja **Antra Vilcāne**, vadītājs **Edgars Siliņš**   **Sestdiena, 2018.gada 27.oktobris**  **16.00**  **Svinīgs jubilejas koncerts „Tev mūžam dzīvot, Latvija!”**  ***Rīgas Latviešu biedrībai 150. Latvijai 100.***  *RLB Lielajā zālē*  Rīgas Latviešu biedrības 150 gadu jubilejas patrona Latvijas Valsts prezidenta Raimonda Vējoņa, RLB priekšsēdētāja Gunta Gailīša un RLB sadarbības partnera Igaunijā - biedrības “Estonia” priekšsēdētāja Marta Mika svētku uzrunas.  Koncertā piedalījās solisti Laura Teivāne (soprāns), Kalvis Kalniņš (baritons), Laura Zariņa (vijole, Frankfurte, Vācija), Reinis Zariņš (klavieres, Londona, Lielbritānija), Raimonds Pauls (klaviertes), Ventis Zilberts (klavieres), Jāzepa Vītola Latvijas Mūzikas akadēmijas simfoniskais orķestris, diriģenti Andris Vecumnieks, Viesturs Gaiļis, Normunds Dreģis, Andrejs Janosns (Detroita, ASV), Kaspars Ādamsons, jauktie kori “Fortius” un “Austrums”,sieviešu kori „Balta“ un „Ausma“, diriģenti Māra Marnauza, Edgars Račevskis, Jānis Zirnis, Ārijs Šķepasts.  Programmu vadīja aktieris Juris Kalniņš.  Pēc koncerta *RLB Zelta zālē* notika svinīga pieņemšana, veltīta Rīgas Latviešu biedrības 150 gadu jubilejai.  No 2018. gada 22. oktobra līdz 28.oktobrim RLB 1. stāva vestibilā un Baltajā zālē bija apskatāma **Rīgas Latviešu biedrības 150 gadu jubilejai veltīta izstāde**. Izstādē bija apskatāmi RLB vēsturiskie izdevumi un piemiņas lietas, no RLB vēstures materiālu krājuma kā arī eskpozīcija par RLB vēsturi, ko veidoja RLB izveidotie izstādes stendi, kas bija gatavoti Rīgas svētku 2018 norisēm Vērmanes dārzā un RLB sadarbības partnera – Latvijas Nacionālā arhīva veidota ekspozīcija.  Palpildus projektā **Rīgas Latviešu biedrības 150 gadu jubilejas nedēļa** iecerētajām un realizētajām aktivitātēm, **RLB 150 gadu jubilejas programmu papildināja šādi sarīkojumi:**  **Ceturtdiena, 2018.gada 4.oktobris**  **19.00**  **Valsts Akadēmiskā kora “Latvija” dāvana RLB jubilejā – koncerts “Mūžu mūžos būs dziesma”** *RLB Zelta zālē*  **Piektdiena, 2018.gada12.oktobris**  **13.00**  **AS “Latvijas Pasts” Rīgas Latviešu biedrības jubilejai veltītas pastmarkas un aploksnes klajā laišanas svētki**  *RLB Līgo zālē*  **14.00 informatīvās plāksnes atklāšana pie Rīgas Latviešu biedrības nama**  **15.00 Rīgas Latviešu biedrības 150 – gades koka – ābelītes - stādīšana Vērmanes dārzā**  **Svētdiena, 2018.gada 21.oktobris**  **16.00**  **Ādolfa Alunāna Jelgavas teātra izrāde Ādolfs Alunāns “Seši mazi bundzenieki”**  *RLB Lielajā zālē*  Izrāde veltīta latviešu teātra tēva Ādolfa Alunāna 170.dzimšanas dienai, Rīgas Latviešu biedrības un latviešu teātra 150 gadu jubilejām.  Kā redzams projekta aktivitāšu izklāstā, programma veicināja pozitīvu iedzīvotāju attieksmi pret valsti un veica arī izglītojošu funkciju, papildinot un paplašinot Latvijas iedzīvotāju zināšanas un izpratni par valsti, tās kultūras un vēstures mantojumu. | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | Pirmdien, 2018.gada 22.oktobrī Folkloras dienas aktivitātes apmeklēja kopumā 500 apmeklētāji. “Sprīdīša skolas” nodarbībās piedalījās Rīgas Purvciema vidusskolas un Rīgas Rīnūžu vidusskolas skolēni, kā arī ģimenes ar bērniem (kopā 120 apmeklētāji). Izstādi un muzikāli atraktīvo pēcpusdienu un koncertu “Zelta kokle” kopumā apmeklēja 380 dažādu paaudžu cilvēki.  Otrdien, 2018.gada 23.oktobrī zinātnisko konferenci apmeklēja ap 150 interesentu, izdevuma “Rīgas Latviešu biedrība trijos gadsimtos” atvēršanā piedalījās 150 apmeklētāji.  Ceturtdien, 2018.gada 25.oktobrī RLB komisiju, interešu kopu un tautas mākslas kolektīvu darbībai veltītos sarīkojumus, tai skaitā koncertu “Stāvi stipri, strādā droši! Latvijai!” apmeklēja kopumā 500 dažādu paaudžu apmeklētāji, tai skaitā arī mazākumtautību mērķauditorija un ārvalstīs dzīvojošie latvieši.  Sestdien, 2018.gada 27.oktobrī RLB jubilejas koncertu apmeklēja 600 viesi – gan RLB biedri, gan RLB sadarbība spartneri no Latvijas un ārvalstīm, gan interesenti.  Jubilejas nedēļas laikā ar RLB jubilejas izstādes materiāliem iepazinās ap 200 interesentu, kā arī projekta aktivitāšu apmeklētāji | |
| **3. Pasākumu rezultātu ilgtspēja/paliekošā vērtība** | | Tika plaši atzīmēta senākās Rīgas un Latvijas nacionālās organizācijas – Rīgas Latviešu biedrības 150 gadu jubileja, kas ne vien sniedza padziļināta informācija par darbību tās 150 pastāvēšanas gados, izceļot tās lomu Rīgas un Latvijas kultūrtelpā un Latvijas 100 – gades kontekstā., bet arī radīja un uzturēja valsts svētku sajūtu.  Tika akcentēts un parādīts RLB devums latviešu kultūrā, latviešu nacionālās identitātes, Rīgas un Latvijas pilsoniskās sabiedrības veidošanā, kā arī veikts izpētes darbs par kultūrvēsturiskiem faktiem, personībām, kas saistīti ar Rīgas Latviešu biedrības darbību un informācija darīta zināma plašākai sabiedrībai, tādējādi uzrunājot, iesaistot un saliedējot ne vien Latvijas iedzīvotājus, bet arī ārvalstīs dzīvojošos tautiešus. Šim nolūkam tika radītsjubilejas izdevums „Rīgas Latviešu biedrība trijos gadu desmitos.”, kas koncentrētā formā iepazīstina ar RLB vēsturi un šodienas darbību, ir paliekoša liecība par RLB 150 gadu jubilejas reizi un sarīkojumiem un ir izmantojams kā izzinošs un izglītojošs kultūrvēsturisks materiāls arī turpmāk.  Rīdzinieki un visi interesenti jubilejas nedēļas laikā dažādos sarīkojumos iepazina Rīgas Latviešu biedrības vēsturi, šodienas darbu un māksliniecisko jaunradi.  Tika rosināta Rīgas pilsētas iedzīvotāju aktīva līdzdalību pilsētas sabiedriskajā un kultūras dzīvē, piedaloties RLB jubilejas norisēs. Dažādu paaudžu cilvēkiem RLB 150 gadu jubilejas nedēļas ietvaros tika dota iespēja saturīgi pavadīt brīvo laiku, gan gūstot māksliniecisku baudījumu, gan izglītojoties, gan pašiem aktīvi iesaistoties piedāvātajās norisēs.  Rīgas Latviešu biedrības jubilejas sarīkojumi guva plašu publicitāti un sabiedrības interesi. | |
| **4.Pasākuma īstenošanai izmantotais valsts budžeta finansējuma apmērs** | | 36 399,90 *euro* | |