**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |
| --- |
| Rīgas domes Izglītības, kultūras un sporta departaments |
| (ministrijas vai citas centrālās valsts iestādes nosaukums) |
| Latvijas valsts simtgades svinību kulminācijas -  2018. gada 18. novembra norises galvaspilsētā -  Gaismas uzvedums “Saules mūžs”  2018.gada 18.novembris |
| (pasākuma nosaukums un pilnais norises laiks) |

|  |  |
| --- | --- |
| **1.** **Īss pasākuma apraksts** | Gaismas uzvedumam “Saules mūžs” ir īpaša loma kopīgajā 18.novembra programmā, tematiski iekļaujoties kopīgajā programmas vēstījumā - gūt izzinošu informāciju par Latvijas valsts simts gadiem, apzināties, ka mēs katrs esam Latvija, būt lepnam par savu valsti.  Gaismas uzveduma centrālais tēls ir Saule, un stāsts vēsta par laiku no Latvijas valsts tapšanas līdz mūsdienām un noslēdzas krāšņā simtgades uguņošanā ar apliecinājumu Latvijas nākotnei, ticību Latvijas tautai un ikkatram iedzīvotājam. Uzveduma vizuālo identitāti veido gaismas staru scenogrāfija Daugavā starp Vanšu un Akmens tiltiem, kas caurausta ar latvju spēka zīmēm uz AB dambja, tēlainu pirotehnikas horeogrāfiju. Gaismas scenogrāfijā tika iekļauta gan Daugava starp Akmens un Vanšu tiltiem, gan Gaismas pils, Saules akmens, kā arī Rīgas pils un Vecrīgas panorāma. Īpaši veidotā muzikālajā materiālā ievītas nozīmīgas un līdzi dziedamas latviešu tautas melodijas, kora dziesmas , atpazīstamas intonācijas un fragmenti no dažādus Latvijas valsts vēstures posmus raksturojošiem skaņdarbiem un mūzikas oriģināldarbi.  Mākslinieciskā vadītāja D.Čivle, komponists Ē.Ešenvalds, muzikālais vadītājs K.Krievkalns, vizuālās koncepcijas dizainere A.Hauks, gaismu mākslinieks N.Bļasāns, pirotehnikas un gaismas efektu dizainers K.Kalniņš.  Mūzikas materiālu ierakstīja Liepājas simfoniskais orķestris K.Ādamsona vadībā , Rīgas kamerkoris “Ave Sol” un solisti. Gaismu uzveduma īstenošanā piedalījās vadošie Latvijas pasākumu industrijas uzņēmumi SIA “Kompānija NA” un SIA “International Fireworks Design”.  Šāda mēroga uzvedums multimediāls gaismas uzvedums Baltijas mērogā tiek realizēts pirmoreiz. Latvijas simtgadi veltītā gaismas uzveduma nodrošināšanai gandrīz viena kvadrātkilometru plašajā teritorijā tika Daugavas akvatorijā tika izvietotas 50 peldošas konstrukcijas, uz kurām atradās gan gaismu iekārtas, gan pirotehnika. Uz AB dambja tika izvietota gan pirotehnika, kas, atbilstoši noteikumiem, tika sagatavota uz vietas, gan konstrukcijas ar gaismas iekārtām, kas darbojās arī kā objekts gaismas festivāla “Staro Rīga” .  Uz Saules akmens fasādes slīpās plaknes tika izvietotas gaismas iekārtas, kas veidoja Saules motīvu.  Kopējā gaismas un pirotehniskas režijā tika savienotas Daugavas akvatorijs, Saules akmens, Gaismas pils, Rīgas pils un Rīgas panorāma, radot kopējo gaismas audumu ar lāzeru gaismojuma efektu. Kopumā gaismas uzveduma realizācijai tika izmantotas 300 dažādas gaismas iekārtas, vadu garums kopējās gaismas režijas un pirotehnikas sinhronizācijai pārsniedza 56 km . |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | Visi Latvijas iedzīvotāji un ārzemju viesi  Gaismas uzvedumu “Saules mūžs” klātienē vēroja aptuveni 110 000 skatītāju, kā arī vairāk nekā pusmiljons (512 000) TV skatītāju (Kantar TNS dati - http://www.kantartns.lv/simtgades-salutu-televizija-verojusi-vairak-neka-pusmiljons-iedzivotaju ) pie TV ekrāniem, gan Latvijā, gan aiz valsts robežām, kā arī tīmekļa vietnēs. |
| **3. Pasākumu rezultātu ilgtspēja/paliekošā vērtība** | -Attīstīta piederības sajūta Latvijas valstij un dzīves vietai;  -Attīstīta vienotības apziņa ar savu tautu, kopienu;  -Nostiprināts lepnums par Latvijas valsti;  -Uzvedums rada un uztur valsts svētku sajūtu |
| **4.Pasākuma īstenošanai izmantotais valsts budžeta finansējuma apmērs** | **Dotācija no Rīgas pašvaldības vispārējiem ieņēmumiem – 201 763 euro**  **Valsts finansējums - 169 999 euro**  -10 978 *euro* (2017.gada 24.oktobra līgums Nr.2.5.-11-240 (DIKS-17-2646-lī) ar Latvijas Republikas Kultūras ministriju par valsts budžeta finansējuma izlietošanu Latvijas valsts simtgades pasākuma "Latvijas valsts simtgades svinību kulminācijas - 2018.gada 18.novembra norises galvaspilsētā" sagatavošanas posma nodrošināšanai.  -159 021 *euro* (2018.gada 21.jūnija līgums Nr.2.5.-11-159 (03.08.2018. vienošanās Nr. Nr.2.5-11-194, 29.08.20218. vienošanās Nr.2.5-11-259 (RD IKSD DIKS-18-1551-lī) ar Latvijas Republikas Kultūras ministriju par valsts budžeta finansējuma izlietošanu Latvijas valsts simtgades programmas pasākumu īstenošanai - līdzfinansējums - gaismas un mūzikas priekšnesums 11. novembra krastmalā - nodrošināšanai |