2. pielikums

**Pārskats pašfinansētajiem Latvijas valsts simtgadei veltītajiem pasākumiem no citām valsts budžeta programmām/apakšprogrammām**

|  |  |  |
| --- | --- | --- |
|  | **Latvijas Nacionālā bibliotēka** |  |
|  | (ministrijas vai citas centrālās valsts iestādes nosaukums) |  |

|  |  |  |  |  |  |
| --- | --- | --- | --- | --- | --- |
|  | | **Kultūras kanona tīmekļvietnes veidošana un uzturēšana** | |  | |
|  | | (pasākuma nosaukums un pilnais norises laiks) | |  | |
| **1.** **Īss pasākuma apraksts** | | LNB īsteno Latvijas kultūras kanona projektu kopš 2014.gada, veidojot un nodrošinot kanona tīmekļvietni, tās satura veidošanu, pilnveidi un attīstību, kā arī izglītojošās norises.  Latvijas Kultūras kanona projekts ar tīmekļvietnes kulturaskanons.lv, izglītības norišu un Kultūras kanona konkursa vidusskolēniem un citu aktivitāšu palīdzību stāsta Latvijas stāstu, dod ieguldījumu Latvijas tēla veidošanā.  Šobrīd tīmekļvietne ir pieejama latviešu un angļu valodās, ir izveidota vācu valodas versija, kas būs pieejama no 2021.gada sākuma. Tīmekļvietne tiek regulāri papildināta ar informāciju par kanona vērtībā, video sižetiem, metodiskajiem materiāliem, saistīto grāmatu sarakstiem. 2020.gadā tika izstrādāta LKK sadaļa “Ainavas”.  Noslēdzot 2018. gadā uzsākto LKK tīmekļvietnes angliskās versijas izstrādi, tika publicēta un aprobēta mājaslapas angļu versija. Angļu valodas versijas palaišana ir piesaistījusi tīmekļvietnei papildu lietotājus no ārvalstīm. Par to liecina pieaugošais apmeklētāju skaits no ārzemēm. Tīmekļvietnes izmantošanu ārpus Latvijas veicinājusi arī LKK popularizēšana vasaras skolās diasporai (pēc Latvijas Universitātes uzaicinājuma).  Sadarbībā ar Latvijas Kultūras akadēmiju (LKA) tiek veidots LKK vietnes Facebook saturs. LKA popularizē un stāsta par Kultūras kanona konkursu vidusskolēniem, LNB popularizē kanona vietni un izglīto par kanonu, aktualizējot kanona vērtības, ar tām saistītos notikumus, atgādinot par dažādām gadadienām un LNB pakalpojumiem, kas saistīti ar izglītojošo darbu par LKK. Mēnesī LKK Facebook lapā tiek veikti vidēji 20 ieraksti – gan oriģināls saturs, gan dalīts saturs sadarbībā ar LKK saistītām institūcijām, norisēm, notikumiem. Pēc iespējas tika vēstīts par LNB, LKA un citu institūciju organizētajiem notikumiem par kanonu vai ar kanonā iekļautajām vērtībām. Šobrīd LKK Facebook lapa ir kļuvusi par stabilu avotu, kur sekot līdzi aktualitātēm, uzzināt par vērtīgiem notikumiem un norisēm.  LNB skolēniem un citiem interesentiem LKK projekta īstenošanas ietvaros piedāvā bezmaksas nodarbības, kurās tiek sniegts ieskats Latvijas kultūras kanonā. Tās ir iekļautas kultūrizglītības programmas Latvijas skolas soma saturā un tiek piedāvātas gan kā klātienes apmeklējums, gan kā norises visā Latvijā, gan kā tiešsaistes notikumi.  Latvijas Kultūras kanona projekts atbilst šādiem Latvijas valsts simtgades programmas mērķiem:  1. cildināt Latvijas kultūras daudzveidību;  2. daudzināt Latvijas cilvēku talantus, izcilību, uzņēmīgumu un sasniegumus;  3. stiprināt jauniešu radošo iniciatīvu un piederības sajūtu Latvijai. | |
| **2.** **Pasākuma mērķauditorija** (t. sk. plānotās iedzīvotāju grupas, sasniegto iedzīvotāju skaits (tiešā un netiešā mērķauditorija), iespēja līdzdarboties un (vai) sniegt atgriezenisko saiti, daudzveidīgu pieejamības aspektu nodrošināšana utt.) | | Latvijas Kultūras kanona projekta mērķauditorija ir visi Latvijas iedzīvotāji, tautieši ārvalstīs un cittautieši, bet īpašs uzsvars ir uz jauniešu auditoriju.  Kultūras kanona radošo darbnīcu statistika 2020. gadā kopā: 40 norises, 1038 dalībnieki. Kritumu salīdzinājumā ar pērno gadu ietekmēja ārkārtējā situācija valstī, daudzus iecerētos izbraukuma notikumus nācās atcelt drošības apsvērumu dēļ.  2020. gada LKK tīmekļvietnes apmeklējuma statistika:  Apmeklējums 150 470  Lapu apskates 462 676  Unikālie lietotāji 103 933  Vidēji lapu apskates viena apmeklējuma laikā 3,07  Apmeklējuma sesijas garums (vidēji) 3:35 min  LKK tīmekļvietnes apmeklējuma statistika, salīdzinot ar iepriekšējiem gadiem, ir ievērojami augusi, ko var izskaidrot gan ar digitālā satura nozīmes pieaugumu sociālās distancēšanās apstākļos, gan ar mērķtiecīgu lapas satura atjaunošanu un popularizēšanu ar sociālo tīklu starpniecību. Salīdzinoši ar 2019. gadu apmeklējuma sesiju skaits pieaudzis par vairāk nekā 50 000, lapu apskates par vairāk nekā 140 000, bet unikālo lietotāju skaits pieaudzis par teju 36 000 apmeklētāju. Lapu apskates un apmeklējuma sesijas garums palikuši aptuveni tādi paši kā iepriekšējā gadā.  2020. gadā Facebook lapas sekotāju skaits audzis līdz 2900 sekotājiem – cilvēkiem un institūcijām. Sekotāju skaits ir augošs un mainīgs.  Mērķauditorija atbilst šādām Latvijas simtgades svinību plānošanas dokumentos definētajām kategorijām:   * bērni, ģimenes ar bērniem; * jaunieši; * seniori; * Latvijas mazākumtautību iedzīvotāji; * Latvijas reģionu iedzīvotāji; * tautieši ārvalstīs; * cilvēki ar īpašām vajadzībām; * ārvalstu viesi; * cits. | |
| **3. Pasākumu rezultātu ilgtspēja/paliekošā vērtība** | | Latvijas Kultūras kanona projekta rezultātā:  - radītas jaunas zināšanas, priekšstati un izpratne par Latvijas Kultūras kanona vērtībām,  - attīstīta piederības sajūta Latvijas valstij un nostiprināts lepnums par Latvijas valsti;  - veikts ieguldījums valsts tēla popularizēšanā un atpazīstamības veicināšanā ārvalstīs. | |
| **4.Pasākuma īstenošanai izmantotais valsts budžeta finansējuma apmērs** | | 37 000/gadā no LR KM īpaši šim mērķim piešķirts finansējums. | |